stanford-oval/wikipedia huggingface dataset:
คาเม็กซ์
แหล่งข้อมูลอื่น

คาเม็กซ์ ใน bulbagarden วิกิโปเกมอน
| ด ค กสายพันธุ์โปเกมอน |
| --- | --- | --- |
| รุ่นที่ 1 |  ฟุชิกิดาเนะ  ฟุชิกิโซ  ฟุชิกิบานะ  ฮิโตคาเงะ  ลิซาร์โดะ  ลิซาร์ดอน  เซนิกาเมะ  คาเมล  คาเม็กซ์  คาเตอร์ปี  ทรานเซล  บัตเตอร์ฟรี  บีเดิล  โคคูน  สเปียร์  พีเจียต  อาร์บ็อก  พิคาชู  ไรชู  พูริน  เนียส  โคดัก  อุซึบ็อท  ยาดง  เก็งกา  มาตาโดกัซ  ลัคกี  บาร์เรียด  สไตรค์  รูจูลา  ไคลอส  คอยคิง  เกียราดอส  ลาพลาซ  เมตามอน  อีวุย  คาบิกอน  มิวทู  มิว  MissingNo. (glitch)  |  |
| รุ่นที่ 2 |  พิชู  อูปา  อันโนน  โซนานส์  เฮราครอส  เดลิเบิร์ด  ลูเกีย  เซเลบี  |  |
| รุ่นที่ 3 |  คิโมริ  อาเกฮันท์  โดคุเคล  เซอไนท์  พราเซิล  ไมนัน  ซาโบเนีย  ฮาบูเนค  ชิรีน  |  |
| รุ่นที่ 4 |  ฮิโกซารุ  กาเมล  พาจิริซึ  มาเนเน  กาเบรียส  ลูคาริโอ  มัสคิปปา  เมกะยันมา  กิราติน่า  อาร์เซอุส  |  |
| รุ่นที่ 5 |  โคโรโมริ  เดธมาส  เอมอนกา  แชนเดลา  |  |
| รุ่นที่ 6 |  เก็คโคกะ  วิวิญอง  มาอีกะ  เดเด็นเนะ  เคลฟฟี  พัมพ์จิน  |  |
| รุ่นที่ 7 |  โทเกะเดมารุ  มิมิคคิว  |  |
| รุ่นที่ 8 |  วูลู  โมรุเปโกะ  |  |
| รุ่นที่ 9 |  เดคานุจัง  |  |
  หมวดหมู่
คาร์ล แซนด์เบิร์ก

| คาร์ล แซนด์เบิร์ก Carl Sandburg |
| --- | --- |
คาร์ล แซนด์เบิร์ก ค.ศ. 1955
เกิด: 6 มกราคม ค.ศ. 1878 อิลลินอยส์, สหรัฐอเมริกา
เสียชีวิต: 22 กรกฎาคม ค.ศ. 1967 นอร์ทแคโรไลนา, สหรัฐอเมริกา
สัญชาติ: ชาวอเมริกัน
อาชีพ: นักเขียน, บรรณาธิการ
ผลงานเด่น: The Complete Poems of Carl Sandburg Abraham Lincoln: The War Years
ตำแหน่ง: นักเขียน
รางวัล: รางวัลพูลิตเซอร์สาขาประวัติศาสตร์ รางวัลพูลิตเซอร์สาขากวีนิพนธ์
นักเขียนชาวอเมริกัน
คาร์ล แซนด์เบิร์ก (อังกฤษ: Carl Sandburg) (6 มกราคม ค.ศ. 1878 – 22 กรกฎาคม ค.ศ. 1967) เป็นนักเขียน กวี และบรรณาธิการคนสำคัญชาวอเมริกัน ผู้เป็นที่รู้จักกันในงานกวีนิพนธ์ แซนด์เบิร์กได้รับรางวัลพูลิตเซอร์สามครั้ง สองครั้งสำหรับงานกวีนิพนธ์ และครั้งที่สามสำหรับงานเขียนชีวประวัติของอับราฮัม ลิงเคิล์น นักเขียนเอช. แอล. เม็งเค็น (H. L. Mencken) บรรยายแซนด์เบิร์กว่าเป็น "ชาวอเมริกันเต็มตัวทุกหยดเลือด" (indubitably an American in every pulse-beat)
ประวัติ

แซนด์เบิร์กเกิดที่เมืองเกลสเบิร์กในรัฐอิลลินอยส์จากครอบครัวที่มาจากสวีเดน เมื่ออายุได้สิบสามปีแซนด์เบิร์กก็ออกจากโรงเรียนไปขับรถส่งนม ต่อมาเป็นช่างก่ออิฐ และคนงานเก็บเกี่ยวข้าวสาลีในแคนซัส หลังจากที่เข้าๆ ออกๆ วิทยาลัยลอมบาร์ดในเกลสเบิร์ก แซนด์เบิร์กก็ไปเป็นคนรับใช้ในโรงแรมในเดนเวอร์ และต่อมาคนทำเหมืองถ่านหินในโอมาฮา แซนด์เบิร์กเริ่มอาชีพเป็นนักเขียนโดยเป็นนักหนังสือพิมพ์กับหนังสือพิมพ์ ชิคาโกเดลลีนิวส์ ต่อมาก็เริ่มเขียนโคลงกลอน, ประวัติศาสตร์ ชีวประวัติ นวนิยาย วรรณกรรมเยาวชน และวิพากษ์ภาพยนตร์ นอกจากนั้นก็ยังรวบรวมและตรวจแก้งานเพลงลำนำ (ballad) และ ตำนานพื้นบ้าน แซนด์เบิร์กใช้ชีวิตส่วนใหญ่ในมิดเวสต์ก่อนที่จะย้ายไปนอร์ทแคโรไลนา
แซนด์เบิร์กร่วมต่อสู้ในสงครามสเปน-อเมริกันกับกองทหารที่ 6 แห่งอิลลินอยส์ และในการรุกรานกวนนิคาในเปอร์โตริโกเมื่อวันที่ 25 กรกฎาคม ค.ศ. 1898 แซนด์เบิร์กเข้าศึกษาที่เวสต์พอยน์ท (United States Military Academy (West Point)) ได้เพียงสองอาทิตย์เมื่อสอบคณิตศาสตร์และไวยากรณ์ตก แซนด์เบิร์กจึงกลับไปศึกษาที่วิทยาลัยลอมบาร์ดในเกลสเบิร์ก และก็ออกโดยไม่ได้ปริญญาในปี ค.ศ. 1903
จากนั้นแซนด์เบิร์กก็ย้ายไปมิลวอคีและเข้าเป็นสมาชิกของพรรคโซเชียลเดโมแครต เป็นเลขาธิการของนายกเทศมนตรีมิลวอคีอีมิล ไซเดลระหว่าง ค.ศ. 1910 ถึง ค.ศ. 1912
ในปี ค.ศ. 1907 แซนด์เบิร์กพบลิเลียน สไตน์เคน ปีต่อมาทั้งสองคนก็สมรสกัน เอ็ดเวิร์ด สไตน์เคน (Edward Steichen) พี่ชายของลิเลียนเป็นช่างภาพ แซนด์เบิร์กและลิเลียนมีลูกสาวสามคน
แซนด์เบิร์กย้ายไปฮาร์เบิร์ตในมิชิแกน และต่อมานอกเมืองชิคาโกในเอวันสตันก่อนที่จะไปตั้งหลักแหล่งอยู่ที่เอล์มเฮิร์สท์ระหว่างปี ค.ศ. 1919 ถึง ค.ศ. 1930 ที่เอล์มเฮิร์สท์แซนด์เบิร์กเขียนงานสำหรับเด็กที่รวมทั้ง Rootabaga Stories ในปี ค.ศ. 1922 ตามด้วย Rootabaga Pigeons ในปี ค.ศ. 1923 และ Potato Face ในปี ค.ศ. 1930 ในปี ค.ศ. 1926 แซนด์เบิร์กเขียน Abraham Lincoln: The Prairie Years ไทย: อับราฮัม ลิงเคิล์น: ช่วงชีวิตในแพรรี ซึ่งเป็นหนังสือชีวประวัติสองเล่ม,  The American Songbag ในปี ค.ศ. 1927 และหนังสือโคลงกลอน Good Morning, America ในปี ค.ศ. 1928) จากนั้นครอบครัวก็ย้ายไปมิชิแกนในปี ค.ศ. 1930
ในปี ค.ศ. 1945 แซนด์เบิร์กก็ย้ายไปนอร์ทแคโรไลนา และไปตั้งหลักแหล่งอยู่ที่นั่นจนกระทั่งเสียชีวิตในปี ค.ศ. 1967
ประวัติ > งานเขียนบางชิ้น

In Reckless Ecstasy (1904) (กวีนิพนธ์) (เดิมพิมพ์ในชื่อชาร์ลส์ แซนด์เบิร์ก)
Abe Lincoln Grows Up (N/A)
Incidentals (1904) (กวีนิพนธ์และร้อยแก้ว) (เดิมพิมพ์ในชื่อชาร์ลส์ แซนด์เบิร์ก)
Plaint of a Rose (1908) (กวีนิพนธ์) (เดิมพิมพ์ในชื่อชาร์ลส์ แซนด์เบิร์ก)
Joseffy (1910) (ร้อยแก้ว) (เดิมพิมพ์ในชื่อชาร์ลส์ แซนด์เบิร์ก)
You and Your Job (1910) (ร้อยแก้ว) (เดิมพิมพ์ในชื่อชาร์ลส์ แซนด์เบิร์ก)
Chicago Poems (1916) (กวีนิพนธ์)
Cornhuskers (1918) (กวีนิพนธ์)
Chicago Race Riots (1919) (ร้อยแก้ว)
Clarence Darrow of Chicago (1919) (ร้อยแก้ว)
Smoke and Steel (1920) (กวีนิพนธ์)
Rootabaga Stories (1920) (วรรณกรรมเยาวชน)
Slabs of the Sunburnt West (1922) (กวีนิพนธ์)
Rootabaga Pigeons (1923) (วรรณกรรมเยาวชน)
Selected Poems (1926) (กวีนิพนธ์)
Abraham Lincoln: The Prairie Years (1926) (ชีวประวัติ)
The American Songbag (1927) (เพลงพื้นบ้าน)
Songs of America (1927) (เพลงพื้นบ้าน) (รวบรวมโดยแซนด์เบิร์ก)
Abe Lincoln Grows Up (1928) (ชีวประวัติสำหรับเด็ก)
Good Morning, America (1928) (กวีนิพนธ์)
Steichen the Photographer (1929) (ประวัติศาสตร์)
Early Moon (1930) (กวีนิพนธ์)
Potato Face (1930) (วรรณกรรมเยาวชน)
Mary Lincoln: Wife and Widow (1932) (ชีวประวัติ)
The People, Yes (1936) (กวีนิพนธ์)
Abraham Lincoln: The War Years (1939) (ชีวประวัติ)
Storm over the Land (1942) (ชีวประวัติ) (ยกจาก Abraham Lincoln: The War Years)
Home Front Memo (1943) (essays)
Remembrance Rock (1948) (novel)
Lincoln Collector: the story of the Oliver R.  Barrett Lincoln collection (1949) (ร้อยแก้ว)
The New American Songbag (1950) (เพลงพื้นบ้าน)
Complete Poems (1950) (กวีนิพนธ์)
The wedding procession of the rag doll and the broom handle and who was in it (1950) (วรรณกรรมเยาวชน)
Always the Young Strangers (1953) (อัตชีวประวัติ)
Selected poems of Carl Sandburg (1954) (กวีนิพนธ์)
Prairie-town boy (1955) (อัตชีวประวัติ) (ยกจาก Always the Young Strangers)
Sandburg Range (1957) (ร้อยแก้ว และ กวีนิพนธ์)
Harvest Poems, 1910-1960 (1960) (กวีนิพนธ์)
Wind Song (1960) (กวีนิพนธ์)
Honey and Salt (1963) (กวีนิพนธ์)
The Letters of Carl Sandburg (1968) (อัตชีวประวัติ/จดหมาย)
Breathing Tokens (กวีนิพนธ์)
Ever the Winds of Chance (1983) (อัตชีวประวัติ) (เริ่มโดยแซนด์เบิร์ก เขียนจบโดยมากาเร็ต แซนด์เบิร์ก และ จอร์จ เฮ็นดริค)
Carl Sandburg at the movies : a poet in the silent era, 1920-1927 (1985)
Billy Sunday and other poems (1993)
Poems for children nowhere near old enough to vote (1999)
Abraham Lincoln : the prairie years and the war years (2007)
"Fog" (You Know When) (กวีนิพนธ์)
ดูเพิ่ม

ประเภทของงานวรรณกรรม
แหล่งข้อมูลอื่น

From a Swedish perspective by Tomas Junglander เก็บถาวร 2011-10-06 ที่ เวย์แบ็กแมชชีน
Carl Sandburg Home
Carl Sandburg Research Website เก็บถาวร 2007-10-12 ที่ เวย์แบ็กแมชชีน
Carl Sandburg's birthplace in Galesburg, IL
Sandburg biography at poets.org
Illustrated Carl Sandburg discography
Carl Sandburg Cornhuskers
The Rare Book and Manuscript Library เก็บถาวร 2009-04-30 ที่ เวย์แบ็กแมชชีน of the University of Illinois at Urbana-Champaign has many significant resources including correspondence and audio recordings.  These resources are not available online, but there are searchable databases of the contents of the two collections: the Connemara collection เก็บถาวร 2009-03-27 ที่ เวย์แบ็กแมชชีน and the Asheville collection เก็บถาวร 2008-07-19 ที่ เวย์แบ็กแมชชีน.
"Carl Sandburg Visits Me In A Dream" Music Blog เก็บถาวร 2010-03-04 ที่ เวย์แบ็กแมชชีน
Carl Sandburg High School
Carl Sandburg Middle School เก็บถาวร 2006-01-03 ที่ เวย์แบ็กแมชชีน
Carl Sandburg College
คาร์โบไฮเดรต

คาร์โบไฮเดรต (อังกฤษ: Carbohydrate) เป็นสารชีวโมเลกุลที่สำคัญที่เป็นองค์ประกอบของสิ่งมีชีวิตทุกชนิด คำว่าคาร์โบไฮเดรตมีรากศัพท์มาจากคำว่า คาร์บอน (carbon) และคำว่าไฮเดรต (hydrate) อิ่มตัวไปด้วยน้ำ ซึ่งรวมกันก็หมายถึงคาร์บอนที่อิมตัวไปด้วยน้ำ เนื่องจากสูตรเคมีอย่างง่ายก็คือ (C•H2O) n ซึ่ง  n≥3 โดยคาร์โบไฮเดรตจัดเป็นสารประกอบแอลดีไฮด์ (aldehyde) หรือคีโทน (ketone) ที่มีหมู่ไฮดรอกซิล (hydroxyl group, -OH) เกาะอยู่เป็นจำนวนมาก จึงเรียกว่า สารประกอบโพลีไฮดรอกซีแอลดีไฮด์ (polyhydroxyaldehyde) หรือ โพลีไฮดรอกซีคีโทน (polyhydroxyketone) ซึ่งการที่มีหมู่ไฮดรอกซิลในโมเลกุลนั้น ทำให้เกิดการวางตัวกัน และยังสามารถทำปฏิกิริยาหรือสร้างพันธะกับสารอื่น ๆได้ ดังนั้น คาร์โบไฮเดรตจึงมีความหลากหลายทั้งในด้านของโครงสร้างทางเคมี และบทบาททางชีวภาพอีกด้วย หน่วยที่เล็กทีสุดของคาร์โบไฮเดรตก็คือน้ำตาลโมเลกุลเดี่ยวหรือโมโนแซคคาร์ไรด์
ประเภทของคาร์โบไฮเดรต

คาร์โบไฮเดรตเป็นสารอาหารหลักซึ่งให้พลังงานเท่ากับ โปรตีน คือ 4 กิโลแคลลอรี่/1 กรัม ประกอบด้วย C คาร์บอน H ไฮโดรเจน และ O ออกซิเจน เป็นอัตราส่วน n:2n:n คาร์โบไฮเดรต แบ่งออกเป็น
3 อย่าง คือ
น้ำตาลโมเลกุลเดี่ยว (monosaccharide) ได้แก่ กลูโคส, ฟรุคโตส, กาแลคโตส
น้ำตาลโมเลกุลคู่ (disaccharides) ได้แก่ มอลโตส, แลคโตส, ซูโครส
พอลิแซ็คคาไรด์ (polysaccharides) ได้แก่ แป้ง, ไกลโคเจน, เซลลูโลส
ประเภทของคาร์โบไฮเดรต > น้ำตาลโมเลกุลคู่

บทความหลัก: น้ำตาลโมเลกุลคู่
น้ำตาลโมเลกุลเดี่ยวจะรวมตัวเป็นน้ำตาลโมเลกุลคู่ด้วยพันธะไกลโคซิดิก ระหว่างหมู่ไฮดรอกซิลของน้ำตาลตัวหนึ่งกับคาร์บอนของน้ำตาลอีกตัวหนึ่ง ตำแหน่งที่เกิดพันธะไกลโคซิดิกแสดงโดย (1→4) ซึ่งแสดงว่า C1 ของตัวแรกต่อกับ C4 ของน้ำตาลตัวที่สอง
ประเภทของคาร์โบไฮเดรต > พอลีแซคคาไรด์

เกิดจากการต่อกันของน้ำตาลโมเลกุลเดี่ยวจนเป็นสายยาว โพลีแซคคาไรด์แบ่งเป็นสองชนิดคือ โฮโมโพลีแซคคาไรด์ ประกอบด้วยน้ำตาลโมเลกุลเดี่ยวชนิดเดียว กับเฮเทอโรโพลีแซคคาไรด์ ประกอบด้วยน้ำตาลโมเลกุลเดี่ยวหลายชนิด โพลีแซคคาไรด์ที่สำคัญมีหลายชนิด ได้แก่
แป้ง เป็นอาหารสะสมในเซลล์พืช ประกอบด้วยโพลีเมอร์ของกลูโคสสองชนิดคือ อะไมโลส ไม่แตกกิ่ง ต่อด้วย (α1→4) กับอะไมโลเพกติน เป็นสายโพลีแซคคาไรค์ที่แตกกิ่ง โดยส่วนที่เป็นเส้นตรงต่อด้วย (α1→4) และส่วนที่แตกกิ่งต่อด้วย (α1→6)
ไกลโคเจน เป็นอาหารสะสมในเซลล์สัตว์ มีโครงสร้างคล้ายอะไมโลเพกตินแต่แตกกิ่งมากกว่า
เซลลูโลส เป็นโครงสร้างของเซลล์พืช ลักษณะเป็นโซ่ตรงของกลูโคส ไม่แตกกิ่ง ต่อกันด้วยพันธะ (β1→4)
ไคทิน เป็นโครงสร้างของเซลล์สัตว์ พบในเปลือกหอย กุ้ง ปู เป็นโฮโมโพลีแซคคาไรด์ของ N-acetyl-D-glucosamine ต่อกันด้วยพันธะ β
เปบทิโดไกลแคน เป็นโครงสร้างของเซลล์แบคทีเรีย ประกอบด้วยโพลีแซคคาไรด์ของ N-acetylglucosamine และ N-acetylmuramic acid ต่อกันด้วยพันธะ (β1→4)
ไกลโคซามิโนไกลแคน เป็นส่วนประกอบของสารที่อยู่ระหว่างเซลล์สัตว์ ประกอบด้วยโพลีแซคคาไรด์ของน้ำตาลโมเลกุลคู่ซ้ำ ๆ กัน คือ hyaluronic acid (ประกอบด้วย glucoronic acid กับ acetylglucosamine)
ไกลโคโปรตีนและไกลโคลิพิด

ไกลโคโปรตีนเป็นองค์ประกอบหลักของโปรตีนที่หลั่งออกนอกเซลล์ โดยเป็นโปรตีนที่เชื่อมต่อกับโอลิโกแซคคาไรด์ (น้ำตาลโมเลกุลเดี่ยวต่อกัน 3 – 5 โมเลกุล) ส่วนไกลโคลิปิดซึ่งเป็นโพลีแซคคาไรด์ที่จับกับไขมันเป็นองค์ประกอบในเยื่อหุ้มต่าง ๆ ภายในเซลล์ นอกจากนั้น ไกลโคโปรตีนบางชนิด เช่น เลกติน (lectin) หรือซีเลกติน (selectin) มีบทบาทในการจดจำเซลล์เป้าหมายของเชื้อก่อโรคเช่น ลดมะเร็ง ลกเบาหวาน ลดโรคปัญญ
คำประกาศอาร์โบรธ

The 'Tyninghame' copy of the Declaration from 1320 AD
คำประกาศอาร์โบรธ (อังกฤษ: Declaration of Arbroath) เป็นคำประกาศเอกราชสกอตแลนด์ ออกใน ค.ศ. 1320 เป็นรูปแบบจดหมายภาษาละตินที่ส่งให้สมเด็จพระสันตะปาปาจอห์นที่ 22 ลงวันที่ 6 เมษายน ค.ศ. 1320 โดยเจตนายืนยันสถานภาพของสกอตแลนด์เป็นรัฐเอกราชอิสระ และปกป้องสิทธิของสกอตแลนด์ในการใช้การปฏิบัติทางทหารเมื่อถูกโจมตีอย่างไม่เป็นธรรม
โดยทั่วไปเชื่อว่าคำประกาศนี้เขียนในอาร์โบรธแอบบีย์ โดยเบอร์นาร์ดแห่งคิลวินนิง (Bernard of Kilwinning) นายกรัฐมนตรีสกอตแลนด์และแอบบ็อต (Abbot) อาร์โบรธ และมีผู้มั่งมีและคนสูงศักดิ์ 51 คนประทับตรา จดหมายนี้เป็นฉบับเดียวที่เหลือรอดจากสามฉบับที่สร้างขึ้นในเวลานั้น อีกสองฉบับเป็นจดหมายจากพระเจ้าโรเบิร์ตที่ 1 พระมหากษัตริย์ชาวสกอต และจดหมายจากบิชอปชาวสกอตสี่คนซึ่งล้วนสันนิษฐานว่ามีข้อความคล้ายกัน
คาโนนิคัล (บริษัท)

อูบุนตู ผลิตภัณฑ์หลักของบริษัท
คาโนนิคัล (อังกฤษ: Canonical) เป็นบริษัทที่ทำงานเกี่ยวกับซอฟต์แวร์คอมพิวเตอร์ มีสำนักงานอยู่ที่กรุงลอนดอน ประเทศอังกฤษ ก่อตั้งโดย มาร์ก ชัทเทิลเวิร์ธ เพื่อให้การสนับสนุนและจำหน่ายบริการต่าง ๆ สำหรับอูบุนตูและโครงการที่เกี่ยวข้อง นอกจากนี้ ยังมีสำนักงานในประเทศอื่น ๆ อีกมากกว่า 30 ประเทศ
แหล่งข้อมูลอื่น

เว็บไซต์ทางการ
คาโพที

| คาโพที |
| --- | --- |
กำกับ: Bennett Miller
เขียนบท: Screenplay: Dan Futterman  Biography: Gerald Clarke
อำนวยการสร้าง: Caroline Baron William Vince Michael Ohoven
นักแสดงนำ: Philip Seymour Hoffman Catherine Keener Clifton Collins Jr. Chris Cooper Bruce Greenwood Mark Pellegrino
กำกับภาพ: Adam Kimmel
ตัดต่อ: Christopher Tellefsen
ดนตรีประกอบ: Mychael Danna
ผู้จัดจำหน่าย: United Artists Sony Pictures Classics
วันฉาย: 30 กันยายน ค.ศ. 2005 (US) 23 กุมภาพันธ์, ค.ศ. 2006 (ออสเตรเลีย) 24 กุมภาพันธ์ (สหราชอาณาจักร)
ความยาว: 114 นาที
ประเทศ: แคนาดา / สหรัฐอเมริกา 
ภาษา: ภาษาอังกฤษ
ทุนสร้าง: $7 ล้านดอลลาร์สหรัฐ
ทำเงิน: $49.2 ล้านดอลลาร์สหรัฐ
คาโพที (อังกฤษ: Capote) เป็นภาพยนตร์ชีวประวัติ ที่นำเสนอชีวิตของทรูแมน คาโพตี (นำแสดงโดยฟิลิป ซีมัวร์ ฮอฟฟ์แมน) กำกับโดยเบนเนต มิลเลอร์ เนื้อหาของเรื่องพูดถึงช่วงที่ทรูแมน คาโพที กำลังหาข้อมูลสำหรับงานเขียนชิ้นหนึ่ง ซึ่งภายหลังจะกลายเป็นงานชิ้นสำคัญ เรื่อง In Cold Blood (1965) ภาพยนตร์เรื่องนี้ใช้เวลาถ่ายทำเพียง 36 วัน
คาโพที ได้รับการเสนอชื่อเข้าชิงรางวัลออสการ์รวม 5 สาขา คือ ภาพยนตร์ยอดเยี่ยม, ผู้กำกับยอดเยี่ยม, นักแสดงนำชายยอดเยี่ยม, นักแสดงสมทบหญิงยอดเยี่ยม, และบทภาพยนตร์ดัดแปลงยอดเยี่ยม
แหล่งข้อมูลอื่น

Capote ที่ สยามโซน
คาโรล คิง

| คาโรล คิง |
| --- | --- |

ข้อมูลพื้นฐาน
ชื่อเกิด: Carol Klein
เกิด: 9 กุมภาพันธ์ พ.ศ. 2485 (82 ปี)
ที่เกิด: บรูคลิน, นิวยอร์ก ,สหรัฐอเมริกา
ช่วงปี: ยุค 60 ถึง ปัจจุบัน

เว็บไซต์: caroleking.com
คาโรล คิง (อังกฤษ: Carole King) เกิดเมื่อวันที่ 9 กุมภาพันธ์ ค.ศ. 1942 เป็นนักร้อง นักแต่งเพลง ชาวอเมริกัน เธอประสบความสำเร็จในฐานะศิลปินเดี่ยวในต้นยุค 70 มีเพลงดังอย่าง "It's Too Late" / "I Feel the Earth Move," และเธอประสบความสำเร็จในการแต่งเพลงต่าง ๆ ให้ศิลปิน เช่น "Go Away Little Girl" (ร้องโดย Steve Lawrence และ Donny Osmond),"The Loco-Motion" (ร้องโดย Little Eva, Grand Funk Railroad, ทีน่า เทอร์เน่อร์, ไคลี มิโนค‎) เป็นต้น
เธอได้รับรางวัลแกรมมี่มาแล้ว 4 ครั้ง และยังได้รับรางวัล Songwriter's Hall of Fame และ the Rock and Roll Hall of Fame สำหรับการแต่งเพลง คู่กับคู่หูอย่าง Gerry Goffin อัลบั้มที่มีชื่อเสียงที่สุดของเธอคืออัลบั้ม Tapestry ขึ้นอันดับ 1 ในอเมริกานาน 15 สัปดาห์ และขายได้มากกว่า 15 ล้านชุดทั่วโลก
แหล่งข้อมูลอื่น

เว็บไซต์อย่างเป็นทางการ
คำขาว

| คำขาว |
| --- | --- |

ต้นคำขาว

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Ericaceae
สกุล:: Rhododendron
สปีชีส์:: R.  moulmainense
ชื่อทวินาม
Rhododendron moulmainense Hook. f. (1856)

ชื่อพ้อง
 Rhododendron westladii Hemsl.
คำขาว หรือ กุหลาบพันปีป่า (อังกฤษ: Westland's rhododendron; ชื่อวิทยาศาสตร์: Rhododendron moulmainense) เป็นไม้ประเภทกุหลาบพันปีชนิดหนึ่ง ในวงศ์กุหลาบป่า (Ericaceae)
เป็นไม้พุ่มหรือไม้ยืนต้นขนาดเล็ก มีความสูงลำต้นตั้งแต่ 2-8 เมตร ใบเป็นแบบใบเดี่ยวเรียงเวียนสลับ เป็นกลุ่มห่าง ๆ กลุ่มละ 3-6 ใบ รูปรีแกมรูปหอก กว้าง 3-6 เซนติเมตร ยาว 7-14 เซนติเมตร ปลายใบแหลม ดอกมีสีขาว ออกเป็นช่อ ตามปลายกิ่งและซอกใบ ช่อละ 3-5 ดอก ขนาดดอกบานเต็มที่ กว้างถึง 6 เซนติเมตร กลีบดอกเชื่อมติดกันรูปกรวย ปลายแยกแผ่เป็น 5 กลีบ บริเวณโคนกลีบมีประสีเหลืองอ่อนแต้มเป็นทาง เกสรเพศผู้มี 10 อัน ยาวไม่เท่ากัน โคนก้านชูอับเรณูมีขนสีขาว รังไข่รูปทรงกระบอก ผลเป็นรูปทรงกระบอก มี 5 พู ขนาด 3-4 เซนติเมตร ปลายแหลมยาว ผลแก่แตกเป็น 5 เสี่ยง เมล็ดแบน มีขนาดเล็ก มีจำนวนมาก มีปีกบางใสล้อมรอบ
คำขาว แพร่กระจายพันธุ์ตามป่าดิบเขา ที่ค่อนข้างโปร่ง สูงจากระดับน้ำทะเล 950-2,200 เมตร ออกดอกระหว่างเดือนตุลาคม-พฤษภาคม พบตั้งแต่ทางตอนใต้ของจีน, พม่า, มาเลเซีย, ภาคใต้ของไทยจนถึงอินโดนีเซีย, ลาว, เวียดนาม, กัมพูชา และฮ่องกง
ดอกคำขาว
คำขาว สามารถนำมาปลูกเป็นไม้ดอก ไม้ประดับได้ โดยขึ้นได้ดีในที่สูง มีความชื้นพอประมาณ และชอบแสงแดดตลอดทั้งวัน
แหล่งข้อมูลอื่น

ข้อมูลที่เกี่ยวข้องกับ Rhododendron moulmainense ที่วิกิสปีชีส์
คาร์ดิแกน (เพลง)

Error ซิงเกิลโดยเทย์เลอร์ สวิฟต์
"คาร์ดิแกน" (อังกฤษ: Cardigan) เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ เปิดตัวเป็นซิงเกิลนำของสตูดิโออัลบัมชุดที่แปดของเธอ โฟล์กลอร์ (2020) เมื่อวันที่ 27 กรกฎาคม ค.ศ. 2020 ผ่านทางรีพับลิกเรเคิดส์ เขียนเพลงและโปรดิวเซอร์โดยเทย์เลอร์ สวิฟต์ และแอรอน เดสเนอร์ "คาร์ดิแกน" เป็นแนวเพลงโฟล์ก ซอฟต์ร็อก อินดีร็อก และบัลลาด ที่มีความเร่าร้อนแบบช้า ๆ โดยมีการเรียบเรียงเสียงเปียโนที่ไพเราะ กลองสับ และไวโอลินเศร้าโศก
เนื้อเพลงกล่าวถึงความโรแมนติกอันปลอบโยนที่หายไปจากความทรงจำ ในมุมมองของผู้หญิงชื่อเบ็ตตี ซึ่งเป็นหนึ่งในตัวละครสมมติขึ้นในอัลบั้ม โฟล์กลอร์ มิวสิกวิดีโอประกอบเพลงที่เขียน กำกับ และออกแบบโดยเทย์เลอร์ สวิฟต์ ได้รับการเผยแพร่พร้อมกับการเปิดตัวอัลบั้ม วิดีโอได้รับการอธิบายว่าเป็นไปตามสุนทรียภาพแบบคอตเทจคอร์ หรือสุนทรียศาสตร์สไตล์ชนบทในฝัน โดยมีสวิฟต์อยู่ในฉากที่แตกต่างกัน 3 แบบ ได้แก่ กระท่อมในป่าที่แสนอบอุ่น ป่าที่ปกคลุมด้วยมอสส์ และทะเลพายุที่มืดมิด ซึ่งแสดงถึงแนวคิดของช่วงต่าง ๆ ของความสัมพันธ์ "คาร์ดิแกน" ได้รับการยกย่องจากนักวิจารณ์เพลงในเรื่องการแต่งเพลงที่ไพเราะและเสียงที่ผ่อนคลาย และการแสดงแสดงในงานประกาศรางวัลแกรมมีประจำปี ครั้งที่ 63 ได้แสดงเพลงเวอร์ชันอะคูสติกชื่อ "คาบินอินแคนเดิลไลต์" และเพลงได้เสนอชื่อเข้าชิงรางวัลแกรมมี สาขาเพลงแห่งปี และสาขาขับร้องเพลงป็อปเดี่ยวยอดเยี่ยม
ในเชิงพาณิชย์ "คาร์ดิแกน" เปิดตัวบนชาร์ตเพลงสปอติฟายทั่วโลก ด้วยจำนวนการสตรีมมากกว่า 7.742 ล้านครั้ง ซึ่งเป็นการเปิดตัวที่มากที่สุดสำหรับเพลงบนแพลตฟอร์มในปี ค.ศ. 2020 โดยเพลงเปิดตัวที่อันดับหนึ่งของบิลบอร์ดฮอต 100 เช่นกัน สวิฟต์ทำคะแนนซิงเกิลอันดับหนึ่งในสหรัฐฯ อันดับที่หกในอาชีพของเธอ นอกจาก โฟล์กลอร์ จะเปิดตัวบนชาร์ต บิลบอร์ด 200 ในสัปดาห์เดียวกันแล้ว เธอยังเป็นศิลปินคนแรกที่เปิดตัวพร้อมกันบนชาร์ต ฮอต 100 และบิลบอร์ด 200 นอกจากนี้ "คาร์ดิแกน" ยังครองอันดับหนึ่งในฮอตอัลเทอร์เนทีฟซองก์, ฮอตร็อกแอนด์อัลเทอร์เนทีฟซองก์, สตรีมมิงซองก์ และการขายเพลงดิจิทัล อันดับยอดขายเพลงดิจิทัล ทำให้สวิฟต์เป็นบุคคลครั้งแรกในประวัติศาสตร์ที่ครองอันดับสูงสุดในชาร์ตถึง 20 รายการในช่วงหลัง และเพลงขึ้นสู่อันดับหนึ่งในออสเตรเลีย ติดสิบอันดับแรกในแคนาดา ไอร์แลนด์ มาเลเซีย นิวซีแลนด์ สิงคโปร์ และสหราชอาณาจักร และติดอันดับ 20 ในเดนมาร์ก เอสโตเนีย ลิทัวเนีย และสกอตแลนด์
การพัฒนาและองค์ประกอบ

"คาร์ดิแกน" ประพันธ์โดยเทย์เลอร์ สวิฟต์ และแอรอน เดสเนอร์ และอำนวยการสร้างโดยเดสเนอร์ เพลงนี้เป็นเพลงที่โหยหา เร่าร้อนช้า ๆ ของแนวเพลงโฟล์ก ซอฟต์ร็อก และอินดีร็อก เป็นเพลงที่ขับเคลื่อนด้วยการเรียบเรียงเสียงประสานของเปียโนที่นุ่มนวลและตัวอย่างเสียงกลองคลอบรรยากาศ เขียนด้วยคีย์ E♭ major และมีจังหวะเร็วปานกลางที่ 130 ครั้งต่อนาที ช่วงเสียงของสวิฟต์ในเพลงมีตั้งแต่ E♭3 ถึง A♭4 เนื้อเพลงแสดงถึงความมั่นใจ แต่ก็ "ขมขื่นเล็กน้อย" ด้วยสวิฟต์บอกแฟน ๆ ของเธอว่า "คาร์ดิแกน" เป็นเรื่องเกี่ยวกับ "ความโรแมนติกที่หายไป และเหตุใดความรักของหนุ่มสาวจึงมักติดตรึงอยู่ในความทรงจำของเราอย่างถาวร" เป็นหนึ่งในสามแทร็กในอัลบั้มที่บรรยายถึงรักสามเส้าจากสามมุมมองที่แตกต่างกันในแต่ละช่วงเวลาของชีวิตพวกเขา อีกสองเพลงคือ "ออกัสต์" และ "เบ็ตตี"
"คาร์ดิแกน"
ตัวอย่างการขับร้องแรกใน "คาร์ดิแกน" โดยนำเสนอเปียโนอันไพเราะ กลองกีบ และเสียงร้องที่หวานอมขมกลืนของสวิฟต์
ในเพลงนี้ สวิฟต์ร้องเพลงจากมุมมองของตัวละครชื่อเบ็ตตี ผู้ที่ระลึกถึงการแยกทางและการมองโลกในแง่ดีอย่างยาวนานของความสัมพันธ์กับคนที่ชื่อเจมส์ ขณะที่การประชาสัมพันธ์ซิงเกิลเวอร์ชันลิมิเต็ดอิดิชัน สวิฟต์บอกแฟน ๆ ว่าเธอส่งบันทึกเสียงต้นฉบับที่แต่งเพลงให้แอรอน เดสส์เนอร์ในวันที่ 27 เมษายน ค.ศ. 2020 หลังจากได้ยินเสียงบรรเลงที่เขาสร้าง เดสส์เนอร์กล่าวว่า "คาร์ดิแกน" เป็นเพลงแรกที่เขียนขึ้นจากความร่วมมือของพวกเขา และเป็นเพลงแรกที่เขียนขึ้นจากอัลบั้มทั้งหมด เดสเนอร์กล่าวว่า สวิฟต์ประพันธ์เนื้อเพลงในการบรรเลงของเขาใช้เวลาประมาณห้าชั่วโมง  รอยซิน โอคอนเนอร์จากดิอินดีเพ็นเดนต์เปรียบเทียบเพลงนี้กับ "คอลอิตวอตยูวอนต์" จากสตูดิโออัลบั้มชุดที่ 6 ของเธอในชื่อ เรพิวเทชัน (2017) ในขณะที่ บ็อบบี โอลิเวียร์จากสพิน เปรียบเทียบกับ "ไวล์ดิสต์ดรีมส์" จากสตูดิโออัลบั้มชุดที่ 5 ของเธอในชื่อ 1989 (2014)
รางวัลและการเสนอชื่อ

"คาร์ดิแกน" ได้รับสามรางวัลและได้รับการเสนอชื่อเข้าชิง 14 ครั้ง เพลงนี้ได้รับรางวัล สาขามิวสิกวิดีโอเพลงโปรด ในงานอเมริกันมิวสิกอะวอดส์ประจำปี ค.ศ. 2020 และเข้าชิงรางวัลสาขาเพลงแห่งปี และสาขาขับร้องเพลงป็อปเดี่ยวยอดเยี่ยม ในงานประกาศผลรางวัลแกรมมี ครั้งที่ 63 นับเป็นเพลงที่ 5 ของเทย์เลอร์ สวิฟต์ที่ได้รับการเสนอชื่อเข้าชิงสาขาเพลงแห่งปี และเพลงที่ 4 ในสาขาสาขาการแสดงเดี่ยวเพลงป็อปยอดเยี่ยม
| รางวัล | ปี | สาขา | ผล | อ้างอิง |
| --- | --- | --- | --- | --- |
| เอ็มทีวีวิดีโอมิวสิกอะวอดส์ | 2020 | เพลงแห่งฤดูร้อน | เสนอชื่อเข้าชิง |  |
| ยูเคมิวสิกวิดีโออะวอดส์ | 2020 | เอฟเฟ็กต์ภาพที่ดีที่สุดในวิดีโอ | เสนอชื่อเข้าชิง |  |
| อเมริกันมิวสิกอะวอดส์ | 2020 | มิวสิกวิดีโอเพลงโปรด | ชนะ |  |
| เอ็มวีพีเออะวอดส์ | 2020 | เอฟเฟ็กต์ภาพที่ดีที่สุดในวิดีโอ | เสนอชื่อเข้าชิง |  |
| นิโคโลเดียนคิดส์ชอยส์อะวอดส์ | 2021 | เพลงที่โปรดปราน | เสนอชื่อเข้าชิง |  |
| รางวัลแกรมมี | 2021 | เพลงแห่งปี | เสนอชื่อเข้าชิง |  |
| รางวัลแกรมมี | 2021 | ขับร้องเพลงป็อปเดี่ยวยอดเยี่ยม | เสนอชื่อเข้าชิง |  |
| รางวัลสมาคมผู้กำกับศิลป์ | 2021 | รูปแบบสั้น: เว็บซีรีส์ มิวสิกวิดีโอ หรือทางการค้า | เสนอชื่อเข้าชิง |  |
| ไอฮาร์ตเรดิโอมิวสิกอะวอดส์ | 2021 | เนื้อเพลงที่ดีที่สุด | เสนอชื่อเข้าชิง |  |
| อาร์ทีเอ็ชเค อินเตอร์เนชันเนลป็อปโพลอะวอดส์ | 2021 | 10 อันดับเพลงทองสากล | ชนะ |  |
| อาร์ทีเอ็ชเค อินเตอร์เนชันเนลป็อปโพลอะวอดส์ | 2021 | เพลงซุปเปอร์โกลด์ | ชนะ |  |
| เอไอซีพีอะวอดส์ | 2021 | บทบรรณาธิการ: มิวสิกวิดีโอ | เสนอชื่อเข้าชิง |  |
| ไมซ์มิวสิกอะวอดส์ | 2021 | วิดีโอนานาชาติแห่งปี | เสนอชื่อเข้าชิง |  |
| แนชวิลล์ซองก์ไรต์เตอร์สแอสโซเชียลชันอินเตอร์เนชันเนล | 2021 | สิบเพลงที่ฉันอยากจะเขียน | ชนะ |  |
| องค์กรเผยแพร่ดนตรี | 2022 | เพลงประกอบยอดเยี่ยมแห่งปี | ชนะ |  |
รายการเพลง

ดิจิทัลดาวน์โหลดและสตรีมมิง
"คาร์ดิแกน" – 4:00
ซีดี, 7" ไวนิล, 12" ไวนิลและแผ่นภาพ
"คาร์ดิแกน" – 4:00
"บันทึกเสียงการแต่งเพลง" – 4:33
ซีดี, ดิจิทัลดาวน์โหลด, สตรีมมิง, 7" ไวนิล และ 12" ไวนิล (คาบินอินแคนเดิลไลต์เวอร์ชัน)
"คาร์ดิแกน" (คาบินอินแคนเดิลไลต์เวอร์ชัน) – 3:48
"คาร์ดิแกน" – 4:00
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | 2× Platinum | 160,000 |
| Norway (IFPI Norway) | Gold | 30,000 |
| Portugal (AFP) | Gold | 5,000 |
| United Kingdom (BPI) | Gold | 400,000 |
| United States (RIAA) | Platinum | 1,000,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| หลากหลาย | 27 กรกฎาคม 2020 | 7-inch single 12-inch single CD single digital download picture disc | ต้นฉบับ | รีพับลิก |  |
| อิตาลี | 27 กรกฎาคม 2020 | ออกอากาศทางวิทยุ | ต้นฉบับ | ยูนิเวอร์แซล |  |
| สหรัฐ | 27 กรกฎาคม 2020 | ดนตรีร่วมสมัยสำหรับผู้ใหญ่ | ต้นฉบับ | รีพับลิก |  |
| สหรัฐ | 28 กรกฎาคม 2020 | วิทยุฮิตร่วมสมัย | ต้นฉบับ | รีพับลิก |  |
| หลากหลาย | 30 กรกฎาคม 2020 | 7-inch single 12-inch single CD single digital download streaming | คาบินอินแคนเดิลไลต์ | รีพับลิก |  |
คาเมะวะอิไกโทะฮายากุโอโยงุ

| คาเมะวะอิไกโทะฮายากุโอโยงุ |
| --- | --- |
กำกับ: ซาโตชิ มิกิ
นักแสดงนำ: จุริ อุเอะโนะ ยู อะโออิ
วันฉาย: 2005.07.02
ประเทศ: ญี่ปุ่น
ภาษา: ญี่ปุ่น
คาเมะวะอิไกโทะฮายากุโอโยงุ (อังกฤษ: Turtles Are Surprisingly Fast Swimmers; ญี่ปุ่น: 亀は意外と速く泳ぐ; โรมาจิ: Kame wa Igai to Hayaku Oyogu) เป็นภาพยนตร์ในปีค.ศ.2005 โดยซาโตชิ มิกิ ผู้เขียน/ผู้กำกับชาวญี่ปุ่น.